**TS\_Mimoriadny odvoz biologicky rozložiteľného odpadu zo záhrad**

Vážení obyvatelia rodinných domov,

magistrát hlavného mesta SR Bratislavy vníma potreby občanov a klimatické zmeny v dôsledku otepľovania, preto v spolupráci so spoločnosťou OLO a.s. mimoriadne zabezpečí ešte jeden odvoz biologicky rozložiteľného komunálneho odpadu zo záhrad (BRKO) navyše v mesiaci december.

Žiadame všetky domácnosti zapojené do zberu BRKO v období od 1.12. do 11.12.2020 vyložiť hnedé nádoby v zmysle harmonogramu odvozu BRKO realizovaného v r. 2020.

Dovoľujeme si pripomenúť, biologicky rozložiteľný odpad je možné celoročne odovzdať aj na zbernom dvore OLO na Starej Ivanskej ceste 2.

Štandardne je odvoz  BRKO z hnedých zberných nádob v zmysle Všeobecne záväzného nariadenia (VZN) hlavného mesta o nakladaní s komunálnym odpadom a drobným stavebným odpadom č. 6/2020, realizovaný  spoločnosťou Odvoz a likvidácia odpadu a.s. sezónne; od marca do novembra, v intervale jedenkrát za 14 dní.

Nový harmonogram odvozu BRKO pre rok 2021 bude zverejnený na stránkach OLO v priebehu februára.